Bishkekda o‘tadigan MDH sammiti Putinning kechikishi sabab ikki soat ortga surildi

Qirg‘iziston poytaxti Bishkekda mahalliy vaqt bilan 16:00da o‘tishi kerak bo‘lgan MDH mamlakatlari sammiti Rossiya prezidenti Vladimir Putinning kechikishi sabab mahalliy vaqt bilan 18:00ga surildi. Bu haqda Qirg‘iziston prezidenti matbuot kotibi xabar bergan.
«Bunga sabab noqulay ob-havo sabab Putin parvozining ushlanib qolishidir», — dedi matbuot kotibi jurnalistlarga.
Ma'lumot uchun, Qirg‘izistonda bo‘ladigan MDH mamlakatlari sammiti mamlakat prezidenti Almazbek Atambayevning “Ala Archa” qarorgohida o‘tkaziladi.